தஞ்சை மு. ஆபிரகாம் பண்டிதர் கருணாமிர்த சாகரம் (1917) என்கிற நூலில் சில ஐயங்களை எழுப்பி, இவற்றிற்கு விடை கூறுவர் உண்டோ என்கிற என் வினாவை எழுப்பியுள்ளார். அவ்வினாக்களில் ஆய்ச்சியர் குரவைப் பாடல்களில் பண்ணில் பெயர்த்துப் (கிரகபேதம் செய்து) பாடுவார் உண்டோ? என்கிற ஒரு வினாவையும் எழுப்புயுள்ளார். இவ்வினாவிற்கு விடைகாணும் முயற்சியில் தஞ்சை பொறியாளர் கோவிந்தராசனார் எங்களை ஈடுபடுத்தினார். இதற்கான விடையை 25.11.2012 அன்று தஞ்சையில் நடைபெற்ற உலகத் திருக்குறள் பேரவை கூட்டத்தில் இக்கட்டுரையாளர் செய்முறையின் மூலம் பண்ணுப் பெயர்த்தல் முறையில் பாடிக்காட்டினார்.